উচ্চতম ন্যায়ালয়ৰ নিৰ্দেশ মতে প্ৰশাসনে দ্বিতায় দিনাও আমচাঙত চলাই নিছে উচ্ছেদ অভিযান। আজি আবেলি পৰ্য্যন্ত প্ৰায় ২০০ টা ঘৰ ভঙাৰ লগতে এটা নামঘৰ আৰু এটা মচজিদো ভাঙে। লগতে কেইবা বিঘা মাটি বেদখলৰ পৰা মুকলি কৰা হৈছে বুলি জানিব পৰা গৈছে। মঙলবাৰে পুৱা উচ্ছেদ অভিযান চলাবলৈ গৈ প্ৰশাসনৰ লোকসকল তীব্ৰ প্ৰতিবাদৰ সন্মুখীন হৈছিল। উচ্ছেদকাৰী আৰু স্থানীয় বাসিন্দাৰ মাজত হতাহতি পৰ্য্যন্ত হোৱা দেখা গৈছিল। এজন লোকে দা লৈ বন বিভাগৰ এজন বিষয়াক আক্ৰমণ কৰাৰ চেষ্টা কৰাৰ অপৰাধ আৰক্ষীয়ে গ্ৰেপ্তাৰ কৰে। আনহাতে আজি এটা প্ৰতিক্ৰিয়াত বন বিভাগৰ মন্ত্ৰী প্ৰমীলা ৰাণী ব্ৰহ্মই কয় যে উচ্ছেদকাৰ্য্য গুৱাহাটী উচ্চ ন্যায়ালয়ৰ নিৰ্দেশত চলোৱা হৈছে আৰু ইয়াক বন্ধ কৰা নহয়। প্ৰকৃতি আৰু বন্যপ্ৰাণীক বচাবলৈ এই উচ্ছেদ অপৰিহাৰ্য্য। লগতে তেওঁ কয় গৰাখহনীয়াত সৰ্বস্বান্ত হৈ যিসকল লোকে ইয়াত থিতাপি লৈছিলহি তেওঁলোকৰ পুনৰ সংস্থাপনৰ ব্যৱস্থা কৰা হ'ব।
উল্লেখযোগ্য যে অসমত এতিয়া বছৰেকীয়া পৰীক্ষা চলি থকাৰ সময়। গতিকে উচ্ছেদিত পৰিয়ালসমূহৰ সন্তানবোৰৰ শৈক্ষিকভাৱে প্ৰচুৰ ক্ষতি হোৱাৰ সম্ভাৱনা আছে।
আনহাতে এই উচ্ছেদ অভিযানত বাধা দিয়াৰ অপৰাধত কালি আৰক্ষীয়ে গ্ৰেপ্তাৰ কৰা কৃষক মুক্তিৰ নেতাত্ৰয় ক্ৰমে- ধৈৰ্য্য কোঁৱৰ, বেদান্ত লস্কৰ আৰু গোপী শইকীয়াক আজি মুখ্য ন্যায়িক দণ্ডাধীশৰ আদালতত হাজিৰ কৰোৱায়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
